༉ འདས་པའི་བདུན་ཕྲག་ནང་ ཁྲུས་བབས་ཀྱི་ཉིནམ་ལུ་ མཛར་ཅུམ་བཟའ་བར་སོང་མི་ཚུ་གིས་ རྒྱལ་ས་ལུ་ ཡོངས་གྲགས་ཅན་གྱི་ མཛར་ཅུམ་བཟའ་སའི་ ས་ཁོངས་ལེ་ཤ་ཅིག་ནང་ ཆུ་ཤོག་དང་ དམ་སྦྱིས་ སྤུར་ཤོག་ དེ་ལས་ རུལ་མ་བཏུབ་པའི་ ཕྱགས་སྙིགས་རག་རོག་ཚུ་ ག་ལྷོད་བཀོག་བཞག་སར་ མཐོངམ་ཨིན་མས།
ས་ཁོངས་ལ་ལོ་ཅིག་ནང་ ཁས་བླངས་པ་ཚུ་གིས་ ཁྲུས་བབས་མ་རན་པའི་ཧེ་མར་ ཧིང་སངས་ས་སྦེ་ ཕྱགས་སྙིགས་ཚུ་ བསྡུ་བསྒྱོམ་འབད་ཚརཝ་ཅིག་ཨིནམ་ད་ མ་གཞི་ ཕྱགས་སྙིགས་འཛིན་སྐྱོང་འཐབ་ནི་ལུ་ ག་དེམ་ཅིག་ རྩ་འགེངས་ཏེ་འབད་རུང་ གྲུབ་འབྲས་ལེགས་འཐོན་འབྱུང་ནི་ལུ་ ལཱ་ཁག་རྐྱབ་ཨིན་མས།
ནད་ཡམས་ཀྱི་སྐབས་ ལོ་གཉིས་ལྷགཔ་ཅིག་ རྒྱལ་ཁབ་ནང་ ལྟ་བཤལཔ་ཚུ་ མ་འོང་སྟེ་འབད་རུང་ ལ་བཤལ་གྱི་ ལམ་ཚུ་བདའ་སྟེ་ ཕྱགས་སྙིགས་ཀྱི་གནས་སྟངས་དེ་ ཧེང་སྐལ་ར་ སྐྱོ་དྲགས་ཅིག་ལུ་གྱུར་ནུག།
ད་ལས་ཕར་ དུས་སྟོན་བརྩི་སྲུང་དང་ ངལ་གསོ་ལེ་ཤ་ཡོདཔ་ལས་ ཐིམ་ཕུག་ལུ་ ཕྱགས་སྙིགས་དང་འབྲེལ་བའི་གནས་སྟངས་དེ་ ལྷག་པར་དུ་ སྐྱོ་དྲགས་ཐལ་ནིའི་ ཉེན་ཁ་ཡོདཔ་ད་ དེ་ཡང་ ག་འཆརཔ་ཟེར་བ་ཅིན་ ལོ་ཨ་རྟག་ར་ ཁྲོམ་ལམ་བདའ་སྟེ་ བཞེས་སྒོ་དང་ ཅ་ཆས་ དེ་ལས་ གོ་ལ་བཙོང་མི་ མང་རབས་ཅིག་འཐོན་ནི་དེ་གིས་ཨིན།
ཕྱོགས་གཅིག་ལས་བལྟ་བ་ཅིན་ སྤྱིར་བཏང་མི་ཚུ་གིས་ ཚེས་བཅུ་མཇལ་ནི་ལས་ ཁྲོམ་ལམ་བདའ་སྟེ་ བཟའ་འཐུང་ལ་སོགས་པའི་ ཚོང་ཁང་ཕྱམ་ཕྱིམ་བཙུགས་སར་ འགྱོ་ནི་ལུ་ སྤྲོ་བ་བསྐྱེད་དོ་ཡོདཔ་ལས་ ང་བཅས་ར་ བསམ་ཞིབ་འབད་དགོཔ་འདུག།
རང་ལུགས་ཀྱི་ རྩ་ཆེ་བའི་ དུས་སྟོན་ཚུ་ བརྩི་སྲུང་འབད་བའི་སྐབས་ འབྲུག་མི་ཚུ་གིས་ དོན་སྨིན་ཅན་སྦེ་ རྒྱབ་ཁུངས་དང་ གོ་དོན་ཚུ་ལེན་ཞིནམ་ལས་ བརྩི་སྲུང་འབད་ནི་མ་གཏོགས་ དོན་མེད་ཀྱི་ སྤྲོ་སྟོན་ལས་རིམ་ཚུ་ནང་ གྲལ་གཏོགས་འབད་ནི་དེ་ཡང་ ཕྱི་འགྱུར་ཅིག་མེན་ན་ཟེར་བའི་ མནོ་བསམ་བཏངམ་ཨིན་མས།
མ་གཞི་ དམིགས་དོན་ངོ་མ་དེ་ར་ མི་མང་སྤུངས་འཛོམས་འབད་བའི་ དུས་སྟོན་དང་ དགའ་སྟོན་ཚུ་ བརྩི་སྲུང་འབད་བའི་སྐབས་ སྤྱིར་བཏང་མི་མང་གིས་ ཕྱགས་སྙིགས་རག་རོག་ཚུ་ ག་ལྷོད་བཀོག་ནི་ལས་ འཛེམ་དགོ་པའི་ ཐབས་ལམ་ཚུ་བཏོན་ནི་དེ་ཨིན།
འབྲེལ་ཡོད་དབང་འཛིན་ཚུ་གིས་ མི་མང་འཛོམས་སའི་ ས་ཁོངས་ཚུ་ནང་ ཕྱགས་སྙིགས་བཀོག་སའི་ཧོད་དང་ གསང་སྤྱོད་བཟུམ་མའི་ མཐུན་རྐྱེན་ཚུ་ གཞི་བཙུགས་འབད་བ་ཅིན་ ཕྱགས་སྙིགས་ག་ལྷོད་བཀོག་མི་དང་ མཐའ་འཁོར་བཙོག་གྲིབ་བཟོ་བའི་ དཀའ་ངལ་དེ་ སེལ་ཐབས་འབད་ཚུགས་ནི་ཨིན་མས།
ཁྲོམ་སྡེ་དང་ རྫོང་ཁག་ དྲུང་ཁག་ དེ་ལས་ ཆོག་ཐམ་བྱིན་མི་ དབང་འཛིན་ཚུ་གིས་འབད་རུང་ དགོས་མཁོ་ཆེ་བའི་མཐུན་རྐྱེན་ཚུ་ ལེགས་ཤོམ་སྦེ་ བཙུགས་བྱིན་དགོཔ་མ་ཚད་ དེ་དང་བསྟུན་པའི་ ལམ་ལུགས་དང་ སྒྲིག་གཞི་ཚུ་ཡང་ དམ་དམ་སྦེ་ར་ བསྟར་སྤྱོད་འབད་དགོཔ་འདུག།
དཔེ་འབད་བ་ཅིན་ རྒྱལ་ཁབ་གཞན་ཁར་ མི་ས་ཡ་ལས་བཅད་དེ་ སྤུངས་འཛོམས་འབད་དོ་ཡོད་མི་ དུས་སྟོན་བརྩི་སྲུང་ཚུ་ནང་ ཕྱགས་སྙིགས་བཀོག་ས་དང་ གསང་སྤྱོད་ལ་སོགས་པའི་ མི་མང་གི་མཐུན་རྐྱེན་ཚུ་ གཞི་བཙུགས་འབད་ཡོད་ནི་དེ་གིས་ ཕྱགས་སྙིགས་དང་ བཙོག་གྲིབ་ཀྱི་དཀའ་ངལ་ རྩ་ལས་མི་འཐོན་དོ་ཡོདཔ་ད་ འདི་བཟུམ་ ང་བཅས་ཀྱིས་ འབད་མ་ཚུགསཔ་ཨིན་ན?
འབྲུག་གིས་ རིན་གོང་ཆེ་བ་དང་ གྱངས་ཁ་ཉུང་བའི་ ལྟ་བཤལ་སྲིད་བྱུས་ འགོ་བཙུགས་མི་དང་བསྟུན་ ང་བཅས་རའི་ མགྱོནམ་ཚུ་ལུ་ རིན་གོང་ཆེ་བའི་ ཉམས་མྱོང་འཐོབ་བཅུག་དགོཔ་ལས་ མི་སྡེ་དང་ ཡོངས་གྲགས་ཅན་གྱི་ ས་ཁོངས་ཚུ་ནང་ ཕྱགས་སྙིགས་རག་རོག་ཚུ་ མཐོང་ནི་མེདཔ་བཟོ་དགོཔ་ཨིན།
About admin
Previous སྐྱེ་ལྡན་རིགས་སྣ་ལྟེ་བའི་ནང་ སེམས་ཅན་གྱི་ ཕ་སོན་གསོག་མཛོད་འབད་དོ་ཡོདཔ།
Next སྤྱི་ལོ་༢༠༤༠ འི་ནང་འཁོད་ལུ་ ནང་འཁོད་གློག་མེའི་སྤྱོད་ཁྲལ་ ཡུ་ནིཊ་རེ་ལུ་ དངུལ་ཀྲམ་༤.༥༡ ལུ་ ལྷོད་ནིའི་དམིགས་གཏད།
Related Articles
ཆེད་དུ་བཀོད་པའི་ ཞི་གཡོགཔ་དང་ མི་མང་ལས་གཡོགཔ་ཚུ་གིས་ བརྒྱུད་འབྲེལ་འཐུས་ མི་འཐོབ་ནི།
December 3, 2022
སློབ་གྲྭའི་དབུ་འཛིན་ཚུ་ གནས་སོར་གཏང་ནིའི་དོན་ལུ་ འཆར་དངུལ་མེདཔ།
December 3, 2022
ང་བཅས་ཀྱིས་ རྣམ་དག་ཅན་གྱི་ སྲིད་ཚོགས་ཅིག་སྦེ་འཐོན་འོང་།
December 3, 2022
Check Also
རང་འབྱུང་ལུ་ ཁྲག་འཐུང་བདུད་འཇོམས་གླིང་པའི་ གསུང་འབུམ་ལྗགས་ལུང་ གནང་པའི་བསྒང་ཡོདཔ།
༉ བཀྲིས་སྒང་ རང་འབྱུང་འོད་གསལ་ཆོས་གླིང་དགོན་པ་ལུ་ གདུང་སྲས་ དགའ་རབ་རིན་པོ་ཆེ་མཆོག་གིས་ ཁྲག་འཐུང་བདུད་འཇོམས་གླིང་པའི་ གསུང་འབུམ་ལྗགས་ལུང་གནང་སར་ ཤར་ཕྱོགས་རྫོང་ཁག་དང་ ས་གནས་སོ་སོ་ལས་ དད་ཅན་སྐྱ་སེར་ཕོ་མོ་༡༠,༠༠༠ ལྷགཔ་ཅིག་འཛོམས་ནུག། གསུང་འབུམ་པོ་ཏི་༢༡ འབད་མིའི་ལྗགས་ལུང་དེ་ ཉིན་བསྟར་བཞིན་དུ་ དྲོ་པ་ཆུ་ཚོད་༨ …
Leave a Reply Cancel reply
Your email address will not be published. Required fields are marked *
Comment
Name *
Email *
Website
Save my name, email, and website in this browser for the next time I comment.
ཀོ་རོ་ན་བའེ་རཱསི་༼COVID-19༽ ཐོབ་མི་༢,༥༩༦ ལུ་ཡར་སེང་།
༉ རྒྱལ་ཁབ་ནང་ ནད་ཡམས་ཀོ་བིཌ་-༡༩ ཐོབ་མི་གསརཔ་མ་ཐོན་པར་ བདུན་ཕྲག་དག་པ་ཅིག་ ཡར་སོཔ་ཨིན་པས།
ད་ལྟོ་ ཀོ་བིཌ་-༡༩ ཐོབ་མིའི་ གྱངས་ཁ་༢,༥༩༦ ༼ཕོ་༡,༥༩༢ མོ་༡,༠༠༤༽ལུ་ར་ ཚད་འཛིན་འབད་ཚུགས་ཏེ་ཡོདཔ་ད་ ནདཔ་དེ་ཚུ་གི་གྲས་ལས་༢,༥༨༥ ༼ཕོ་༡,༥༨༥ མོ་༡,༠༠༠༽ དྲག་ཡོདཔ་བཞིན་དུ་ ད་ཚུན་གྱི་བར་ན་ ནད་ཡམས་ལུ་བརྟེན་ ཕོ་སྐྱེས་༢ དང་ ཨམ་སྲུ་༡ ལུ་ ཤི་རྐྱེན་བྱུང་ནུག།
ད་ལྟོ་ རྐྱང་གནས་ཟུར་བཞག་ནད་ཁང་ནང་ ནདཔ་༨ མ་གཏོགས་མེད་མི་དེ་ཡང་ ཕོ་༥ དང་ མོ་༣ ཨིན་པའི་གནས་ཚུལ།
གཟའ་སྐར་འཕྲོད་སྦྱོར་བཟང་ངན།
ལྕགས་གླང་ཟླ་༨ པའི་ཚེས་༡༥ སྤྱི་ལོ་༢༠༢༡ ཟླ་༩ པའི་ཚེས་༢༠ ལུ།
རེས་གཟའ་མིག་དམར། སྐར་མ་མོན་དྲུ། ཉིནམ་ལྕགས་ཁྱི། རྟེན་འབྲེལ་སྐྱེ་བ། འཕྲོད་སྦྱོར་ས་མེ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ ལོ་བསྟར་དུས་ཀྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ ཡིག་ཚང་རྩིས་སྤྲོད་ལེན་འབད་ནི་ གཉེན་རྐྱབ་ནི་དང་ རྟེན་འབྲེལ་བརྩི་ནི་ ཁྱིམ་གསར་ནང་འཛུལ་ནི་ ཚོང་ལཱ་གསརཔ་འགོ་བཙུགས་ནི་ དམག་དཔོན་གསརཔ་བསྐོས་ནི་དང་ དམག་སྦྱོང་འགོ་བཙུགས་ནི་ ས་ཐག་རིང་སར་འགྲོ་འགྲུལ་འབད་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་སྔ་མ་ སྤྱི་ལོ་༢༠༢༡ ཟླ་༩ པའི་ཚེས་༢༢ ལུ།
རེས་གཟའ་ཕུར་བུ། སྐར་མ་ཁྲུམས་སྨད། ཉིནམ་ཤིང་བྱི། རྟེན་འབྲེལ་སྲིད་པ། འཕྲོད་སྦྱོར་ཆུ་རླུང་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ དུས་རྒྱུན་གྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་ཤུལ་མ་ སྤྱི་ལོ་༢༠༢༡ ཟླ་༩ པའི་ཚེས་༢༣ལུ།
རེས་གཟའ་པ་སངས། སྐར་མ་ནམ་གྲུ། ཉིནམ་མེ་གླང་། རྟེན་འབྲེལ་ཚོར་བ། འཕྲོད་སྦྱོར་ས་ཆུ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་བཟངམ་ལས་ ལྷ་སྲུང་གསོལ་ནི་དང་ ཕྱྭ་འགུགས་རྐྱབ་ནི་ གོ་གནས་གསརཔ་བསྐོས་ནི་དང་ ཡིག་ཚང་རྩིས་སྤྲོད་ལེན་འབད་ནི་ རིག་གནས་ཡིག་རྩིས་ལྷབ་ནི་ སྡོད་གནས་སྤོ་ནི་ ཚོང་ལཱ་གསརཔ་འགོ་བཙུགས་ནི་ ཁྱིམ་གསར་ནང་འཛུལ་ནི་ གོང་མའི་ཞབས་སར་བཅར་ནི་ ལེགས་པའི་བསྟུན་གྲོས་འབད་ནི་ ཀླུ་ཐེབས་ཡོད་པས། ཀླུ་བསངས་དང་ ཀླུ་ཆོག་ཀླུ་གཏོར་བཏང་ནི་ ཀླུའི་བུམ་གཏེར་བཙུགས་ནི་ ཞིང་ཁར་སོན་བཏབ་ནི་ཚུ་ ལེགས་ཤོམ་ཡོད།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།